JohanHeinsen/ENO huggingface dataset:
Kiøbenhavns Postrytter, 1794-01-20
J Reval har man allerede opbrændt adskillige Varer, som efter bemeldte Anordning vare befundne contrebande.
Kiøbenhavns Postrytter, 1794-01-20
J Archangel er der løbet 6 Linieskibe og 4 Fregatter af Stabelen, som alle ere byggede der i dette Aar, og som ufortøvet skulle udrustes og sættes i complet Stand.
Kiøbenhavns Postrytter, 1794-01-20
London, den 3 Januarii. Den ubehagelige Tidende om Toulons Forliis var her ikke saa gandske uventet. Den fra Sir Gilbert Elliot den 22 December her ankomne Coureer Basilico bragte Breve med, i hvilke der indstændigen anholdtes om den Toulonske Garnisons Forstærkning, da man ellers neppe vilde være i Stand til at holde det ud til Juulen. De Keiserlige Forstærkninger, som man gjorde sig Regning paa, udebleve som bekiendt, fordi Genua nægtede disse Tropper Giennemmarchen. Desuden taler man meget om en Uenighed, som i Toulon selv skal have hersket imellem Lord Hood og den spanske Admiral Gravina, især i Anledning af den Toulonske Flaade. Graving paastod nemlig, at de erobrede Skibe skulde overleveres hans Herre, Kongen af Spanien, som Ludvig den Syttendes nærmeste Paarørende, og til den Ende sendes til Carthagena; Lord Hood derimod vilde lade dem bringe til Gibraltar. Og denne Uenighed skal virkeligen være Aarsag i, at man lod endeel af de franske Skibe, især det prægtige Skib Sansculotte paa 130 Kanoner, blive tilbage i Toulon, og at man ved Bortgangen var saa langt fra at være enige, at den engelske Flaade lagde sig ud, uden at vente paa den Spanske, som derved kom i Fare. Jmidlertid har man disse Efterretninger blot af private Beretninger. Saameget er dog vist, at Hovedøyemedet med Toulons Erobring, hvilket fornemmeligen var, at giøre denne Stad og Egnen deromkring til Foreningspunctet for alle Misfornøyede i det sydlige Frankerige, aldeles ikke er opnaaet.
Kiøbenhavns Postrytter, 1794-01-20
Vore Oppositionsblade begynde nu at forklare sig saa fyndigen, at et af Ministerialbladene har fundet det pas seende at forklare sig saaledes: "Trykkefriheden, den Brittiske Frieheds sande Palladium, er nu, ligesom Dolken i Morderens Haand, henvendt mod det almindelige Bedste, til hvis Værn den dog egentligen var bestemt.
Kiøbenhavns Postrytter, 1794-01-20
Om Lord Mora's Expedition imod Bretagne hører man ey længer tale. Man anseer den fuldkommen som opgivet.
Kiøbenhavns Postrytter, 1794-01-20
Paris, den 6 Januarii. Foruden Ex Marechal Luckner og Custines Søn ere i disse Dage 9 andre guillotinerte, nemlig: den forrige Ludvigsridder og Oberstlieutenant Ladeveze, som Medinteressent i Complotten paa Thuillerieslottet den 9de og 10de August 1792, en vis Dalbert, fra Wien, for Correspondence med Fienderne; Champagne, forhen Adelsmand og Canonicus i Troyes, for udgivne Skrivter imod Conventet, en Enke, ved Navn Narret, fordi hun havde skiult Champagne i sit Huus; Muranger, forhen Substitut hos Generalprocuratoren, for Connexioner med Statens Fiender; Sæbesyderen Herald, som Medskyldig i et ved en Pique Leverance opdaget Bedragerie; to Betiente fra Armeerne, Dutremblay og Hamerton, ligeledes for begaaet Svig, og en Præst. - Luckuer skal være død med megen Standhaftighed. Dog sige andre, at han, da man efter Skik og Brug bandt Hænderne paa ham, har sat sig til Modværge, og raabt: "Jeg er uskyldig". J Klagen imod ham hedder det iblant andet: "Han lod sig bedaare af Hoffets constitutionelle Creaturer, som vidste at benytte sig af hans Ukyndighed i det franske Sprog til at bringe ham derhen, hvor han mindst ventede det Dumourier styrtede ham allerførst, og siden privatiserede han længe i Strassburg. Havde han der holdet sig i Roe, saa maaskee havde man forglemt ham. Men da han for nogle Maaneder siden fik det Jndfald at fordre hans tilbageholdte Pension, blev han ført til Paris, hvor Rapporten om ham blev paa nye foretaget, og han derpaa overleveret til Revolutionstribunalet. Den unge Enstines var, som bekiendt, den sidste franske (Constitutions) Gesandt i Berlin indtil i Foraaret 1792.
Kiøbenhavns Postrytter, 1794-01-20
Den arresterte General Carteaux har siden den 1ste d. M. siddet i Conciergeriet, og kan hver Dag vente sin Dom. Ogsaa General Westermann er afsat, og skal bringes herhid. Derimod er den arresterte General Hedonville friekiendt.
Kiøbenhavns Postrytter, 1794-01-20
J et Brev fra Toulon af 26de December hedder det: J vore Hospitaler har Fienden efterladt sig i det ringeste 2000 Syge og Saarede, Havnen er næsten skiult med Druknede, og 3 fiendtlige Transportskibe, som vare for stærkt ladte, ere kuldseilede. Over 200 spanske Fruentimmere, som ikke fik Tid til at gaae ombord, og nogle Hundrede Engelskmænd og Spaniere, som vare ligedan farne, maatte blive tilbage i Toulon. Royalisternes Effecter i Toulon anslaaes til 2 Millioner, af hvilken Sum, saavelsom af den eene Million, som var lovet Convent armeen for Toulon, hver Mand, fra Generalen til den Gemene, faaer 100 Livres.
Kiøbenhavns Postrytter, 1794-01-20
Stockholm, den 7 Januarii. Den arresterte Rudenskjold er nu bragt til det gamle Slot paa Ridderholmen, hvor Hofretten for nærværende Tid holder sine Sessioner. Hun vil altsaa i een af Dagene blive ført for bemeldte Ret.
Kiøbenhavns Postrytter, 1794-01-20
J Gothenborg er der nedsat en Commission, der skal have Opsynet med Arbeydet paa den Kanal, hvorved Stockholm og Gothenborg ville faae en fordeelagtig Communication. Bahuslehn, hvis Skove ved slet Huusholdning og Brændets Forbrugning til Trankaagerierne ere næsten ødelagte, vil derved langt inde fra Landet kunne faae Tilførsel af Brænde, paa hvilken Artikel det om nogle faa Aar vilde komme til at lide Mangel, og Transporterne til og fra Biergværkerne vil ogsaa ved denne Communication meget lettes.
Kiøbenhavns Postrytter, 1794-01-20
Nogle preussiske Kiøbmænd have paataget sig Leverancen af de 1000 Eege Planker, som den algierske Dey har forlangt, og som nu skal sendes ham.
Kiøbenhavns Postrytter, 1794-01-20
Tolden af fremmede Kornvarer er paa en ubestemt Tid forhøyet paa følgende Maade: af Rug fra 20 til 32 Sk.; af Byg fra 20 til 24 Sk., og saaledes forholdsmæssig af de øvrige Slags.
Kiøbenhavns Postrytter, 1794-01-20
Manheim, den 7 Januarii. Franskmændene trak sig vel i Forgaars tilbage, men ikke for ganske at forlade os, thi de kom endnu samme Aften igien, og toge deres forrige Stilling. – Siden i Gaar have de været i Worms, og deres Forposter række til Rheinturkheim. Den Preussiske Armee har i den bedste Orden trukket sig til Oppenheim og Maynz. Prindsen af Hohenlohe staaer ved Güntersblum, og Hertugen af Brunsvig i Oppenheim, hvor en Deel af hans Armee skal være gaaet over Rhinen, for at forstærke den der staaende Cordon. J Oberamtet Neustadt har Fienden udskrevet en Brandskat af 4 Millioner i rede Penge, 10000 Skjorter, 10000 Par Skoe, 10000 Par Strømper, og ligesaamange Kioler og Overkioler.
Kiøbenhavns Postrytter, 1794-01-20
Frankfurt, den 11 Januarii. Fra Worms have Franskmændene bragt mange af Raa Til det og endeel Kiøbmænd som Gidseler til Landau. Fortlouis er der kommet 20000 Franskmænd, med Orre til at erobre denne Fæstning, det koste hvad det vil. Churfyrsten af Cøln er nyeligen reyst herigiennem til Aschaffenburg.
Kiøbenhavns Postrytter, 1794-01-20
Kiøbenhavn, den 20 Januarii. Selskabet til de skiønne Videnskabers Forfremmelse har tilstillet Hr. Professor Tode Jndfødsrettens store Guldmedaille, som et Agtelsestegn for de Fortienester af den danske Litteratur, han som en Fremmed og opfød i et fremmed Sprog, har indlagt sig ved sine mangehaande Skrifter, saavel i Poeste som Prosa.
Kiøbenhavns Postrytter, 1794-01-20
Bye- og Herredsfoged Hr. Gustav Ludvig Baden i Lemvig har af Universitetet i Kiel erholdet Diploma som Doctor i Lovkyndigheden, efter at have forelagt bemeldte Universitet et af ham udarbeidet latinsk Jnauguralskrift, om Forskiellen imellem den komerske og dansk tydske Ret i Henseende til Værgemaal, hvilket med det første udkommer i Tryk.
Kiøbenhavns Postrytter, 1794-01-20
Under 20 December f. A. er hidtil værende Herredsfoged Jntervelden, i Struxdorf Herred, Gottorf Amt, i Naade entlediget sit Embede, og dette igien forundt den hidtil værende Fuldmægtig i det tydske Kammer-Cancellie, Johan Andreas Cramer, i hvis Sted Candidatus Juris, Johan Christian Friedrich Heinzelmann, igien er udnævnt til Fuldmægtig i bemeldte tydske Kammer-Cancellie. Den 17 Januarii d. A. ere Cancellie-Secretairerne von Eggers og von Sixtel udnævnte til virkelige Cancellieraader, og Candidatus Juris Jacob Friel Hasse, i Meldorf, til Underrets=Advocat i Hertugdømmerne.
Kiøbenhavns Postrytter, 1794-01-20
Meteorologiske Observationer. Vinden. Therm.
Kiøbenhavns Postrytter, 1794-01-20
Barom. N. V. 28. I. 9. 1 1/2 Kulde. 13 Januar. 2 3/4 Varme. V. N. V. N. V. N. V. Udi afvigte Uge fra den 11 Januarii til den 18 dito ere i denne Kongelige Residence-Stad copulerede 14 Par. Fødte Drenge 35, Piger 30, tilsammen fødte 65. Døde Mænd 14, Qvinder 16, Drenge 4, Piger 8, af følgende Sygdomme: Alderdom 7. Blodstyrtning 1. Brystsyge 3. Colica 1. Druknet 2. Dødfød 1. Forraadnelsesseber 4. Gicht 3. Kopper 1. Ormefeber 1. Slag 6. Tærende Syge 6, Uangivne Svagheder 4. Vattersoet 2. Tilsammen døde 42. Altsaa 23 flere fødte end døde. Göttinger franske og tydske Futteral-Calendere, samt Musen-Calendere for Aaret 1794, hvori findes et Kobberstykke for hver Maaned, tilligemed den nu brugelige Fruentimmer= og Mandfolke=Klædedragt, kan tilkiøbs bekommes det Kongelige Bogtrykkerie, i Pergamment med Futteral 4 Mk. 4 Sk. og i Taft med skildret Tegning 1 Rdlr. 1 Mk. Saa og smaae Altonaiske Calendere med illuminerte, røde, blaae og sorte Kobbere.
Kiøbenhavns Postrytter, 1794-01-20
Fra Pressen er udkommet: Forsøg til Femte Christians Historie, som en Jndledning til Fierde Frederichs ved Etatsraad Høyer, af N. D. Riegels. Dette Forsøg faaes tilkjøbs hos de Herrer Boghandlere Agent Gyldendal, Buch, Poulsen og i det Høyffnerske Contoir, samt hos enhver af bemeldtes Commissionairer, for 1 Rdlr. 4 Mk. paa Trykpapiir og 2 Rdlr. 1 Mk. paa Skrivpapiir. Eyst Mad, eller Forældre og Børne-Confect, det er en opbyggelig Discours imellem nogle gode Venner over det Spørsmaal: Hvad heller det kan agtes for større Lyksalighed at have aldeles ingen, eller og at have mange Børn, sælges i det Kongel. Bogtrykkerie for 10 sk. Tre ypperlige Taler, snart uden Lige, om Evigheden og om den Vigtighed og de Fordeele, der ere i og ved stedse at see hen til det Evige, skrevet paa engelsk af Job Octon, og nu, efter den tredie engelske Udgave oversat paa Dansk, sælges i det kongel. Bogtrykkerie for Skilling.
Kiøbenhavns Postrytter, 1794-01-20
Godt Maculatur=Papiir er tilkjøbs at bekomme i det Kongelige Bogtrykkerie for 5 Mk. Riiset.
Kiøbenhavns Postrytter, 1794-01-24
Kiøbenhavns Aar No. nu Duun, muur, ann. Post-Tidender, som Ministian. Fredagen, den 24 Januarii. Heraf udgives ugentlig 2de Stykker, ved P. M. Hopfiner.
Kiøbenhavns Postrytter, 1794-01-24
Genua, den 1 Januarii. Toulons Erobring af de franske Tropper er af største Vigtighed for vor Republik; thi vor Handel var af den Engelske Escadre blevet fuldkommen standset, da den hindrede alle de neutrale Skibe, den antraf, at løbe ind i vore Havne. Vore Kiøbmænd tale nu meget om, at tage Repressalier imod Engelskmændene, ved ey at acceptere deres Vexler. – Fra Turin meldes, at dette Hof vedbliver at sende Krigsfornødenheder til vore Grændser, og at anlægge Magaziner, for at være belavet paa hvad der kan mode.
Kiøbenhavns Postrytter, 1794-01-24
Coblenz, den 8 Januarii. Efter officielle Beretninger fra Trier gaaer Landfolkets Bevæbning godt fra Haanden, og alle vise Mod og Beredvillighed til at beskytte sine Eiendomme og Landet. Man har virkelig kiøbt 5000 gode Geværer. Resten besørges af Keyserl. Kongelige Officerer, hvilke skulle stille og anføre den bevæbnede Undersaat saaledes, at han kan giøre Nytte, uden at udsættes for samme Farer som andre Soldater. – Den Keyserl. Kongelige General Feldt marechal Lieutenant, Baron von Blankenstein, venter en anseelig Forstærkning, og Forbindelsen imellem Trier og en Deel af den Kongel. Preussiske Armee kan og vil saaledes forskaffe disse Egne tilstrækkelig Sikkerhed. – Fra Speyer Kanten indløbe heel sørgelige Tidender, og de, som finde for godt at udsprede, at Fienden har forandret sin Tænkemaade, at han viser megen Skaansel, og betaler alting contant, kan man desværre henvise til bemeldte Egne, hvor alting er i den største Fortvivlelse, hvor Kirker og private Huse plyndres, og hvor alle til Tienesten duelige Jndvaanere med Magt og paa den gruesomste Maade tvinges til at gaae imod deres eget Fædreneland. – Den Preussiske Oberstlieutenant von Linde ner er med en Jngenieurofficeer hidkommet, for at giøre alle muelige Anstalter til Forsvar, og endnu i Dag skulle Redouterne besættes. Fienden skal have forladt St. Wendel og Cusel, og imellem Lauterecken og Lautern trukket sig imod Pfalz. Vognmændene, som transporterede Magazinet fra Meissenheim til Mainz, forsikkre, at de fiendtlige Forposter allerede i Forgaars i Nærheden, af Kreutzenach havde været i Skærmydsel med Oberst von Szekelys Forposter, og at Fienden havde bemægtiget sig en Deel af Magazinet. Fienden skal atter i Gaar have havt en Affaire med Oberst von Stekelys Tropper; men Udfaldet er endnu ubekiendt.
Kiøbenhavns Postrytter, 1794-01-24
Paris, den 10 Januarii. Efter de nyeste Beretninger skal der fra Brest være udløbet en Flaade af 11 Krigskibe, af hvilke de 6 vare bestemte til Nordamerica, for at afhente en anseelig Convoy med Sukker og andre Colonie-Varer. Den nye Gesandt Fauchet, som skal afløse Borgeren Genet, er med paa bemeldte Flaade. – J Toulon er der reddet 13 Linieskibe, nemlig 1 paa 120, 3 paa 80, og 9 paa 74 Kanoner, samt 5 Fregatter. Resten er enten opbrændt eller bortført.
Kiøbenhavns Postrytter, 1794-01-24
Den talrige Armee i Vende er nu forsvundet for Republikanernes Mod, og den arresterte General Westerman har ey allene faaet sin Friehed, men ogsaa den fuldkomneste Satisfaction i Conventer.
Kiøbenhavns Postrytter, 1794-01-24
London, den 10 Januarii. Hoftidenden for i Tirsdags har nu bekiendtgjort, at de Allierte have forladt Toulon. J Mandags Aftes ankom Hr. Hervey med Depecher fra Lord Hervey, men han har formodentligen ey medbragt flere Efterretninger fra Toulon, i det ringeste har Regieringen ey bekiendtgjort andet end det, man forhen vidste Aldrig er her holdet saa mange Cabinets Forsamlinger som i denne Tid, og nogle af disse Forsamlinger have enddog varet i 8 til 10 Timer. Maaskee staae de ogsaa i nogen Relation til den Tale, med hvilken Kongen efter Sædvane skal aabne Parlementet, og som just under nærværende Conjuncturer vil sætte Ministeriet i en endda ikke saa liden Forlegenhed.
Kiøbenhavns Postrytter, 1794-01-24
Man har endnu ingen Bekræftelse paa det Rygte, at den Brester Flaade var udløbet. Det hedder tvertimod, at der til Spithead er gaaet Ordre, ufortøvet at udruste 26 Linieskibe. Det er uvist, om Lord Howe faaer Commanden over denne Flaade, hvis Bestemmelse skal være, at indsværre den franske Flaade i Brest.
Kiøbenhavns Postrytter, 1794-01-24
Nogle af vore Blade forsikkre, at Kongen i sin forestaaende Parlements Tale vil giøre bekiendt, at han har besluttet at trække alle Tropper fra det faste Land, og blot fortsætte Krigen til Søes, og at han vil lade de Hessiske og Hannoverske Tropper komme til Engeland, for at dække Kysterne. Men Greve Moras ey gandske opgivne Expedition synes at modsige i det ringeste den første Beslutning.
Kiøbenhavns Postrytter, 1794-01-24
Prag, den 11 Januarii. Efter adskillige indløbne Beretninger har man imellem den 8de og 15de December paa forskiellige Steder i Gallizien, Siebenburgen og Wallachiet fornummet hæftige Jordrystelser. Paa nogle Steder, f. Ex. i Cronstadt, vare Stødene saa stærke, at Kaminerne indstyrtede Dog skal Rystelserne have været allerstærkest i Bukarest. - Paa nogle Steder i Ungarn have forskiellige smitsomme Sygdomme begyndt at grassere. Man troer, at disse Sygdomme have deres Oprindelse fra de franske Krigsfanger. De have megen Liighed med Forraadnelsesfebrene, og bortrykke mange Mennesker. Paa nogle Steder i Tydskland have ligedanne Sygdomme yttret sig.
Kiøbenhavns Postrytter, 1794-01-24
Hanau, den 11 Januarii. Fra Frankfurt vedbliver man endnu at flygte, ligesom og at bringe Varer og andre Effecter derfra andensteds hen. Hvor travelt man dermed maa have, kan iblandt andet sees deraf, at der for et Skippund fra Frankfurt til Cassel nu betales to gamle Louisdorer, da Fragten ellers kun var to Rigsdaler. – Den allierte Armees Tropper ere af den megen Strabats, de have maattet udstaae, saa udmattede, at de høyligen trænge til Hvile, som der desværre dog ingen rimelig Udsigt er til.
Kiøbenhavns Postrytter, 1794-01-24
Frankfurt, den 11 Januarii. Endskiøndt denne Stad dækkes af Strømme, Krigshære og Fæstninger, saa er Frygten for Fienden dog nu langt større end forhen, og denne Frygt driver dagligen hele Familier til at forlade Staden, for dybere inde Tydskland at søge Beskyttelse og Sikkerhed. Mange frygte, at baade Mayn og Rhiin-Strømmen kunde fryse til, og saaledes tiene de letfærdige Franskmænd til en Broe, over hvilken de beqvemt kunne komme over til os. Men skulde dette endog skee, saa er det dog ikke rimeligt, at nogen ret stor Hob skulde vove denne usikkre Overgang; og af en liden Hob lade vi os ikke skræmme. Vore Stads volde, paa hvilke der uophørligen arbeydes, ere for største Delen i god Stand, og spækkede med Kanoner, som vi formodentligen ey ville komme til at bruge, da der allerede tales om Fred.
Kiøbenhavns Postrytter, 1794-01-24
Manheim, den 12 Januarii. Franskmændene hiemsøgte i Fredags Kirchheime-Polanden, hvor de udskrev en Brandskat af 90000 Gylden. J Frankenthal fordrede de 150000 Livres i Contribution, og dagligen en vis Qvantitet Havre og Høe, samt 3000 Pund Brød. J Oggersheim have de gjort ganske ryddeligt paa Slottet, taget endog Sengeklæder, Stole og Borde med sig, og slaaet Speile og Vinduer itu, Gærtneren og Castellanen trak de ud til Skiorten. – Vor Besætning er for nærværende Tid over 10000 Mand stærk, og bliver dagligen stærkere. Ellers er det dog nu ganske roeligt her omkring, og paa vore Forsvarsanstalter arbeydes af al Magt. – J Forgaars rykkede det Keyserlige Regiment Erkehertug Ferdinand ind i Fortlouis. Hidtil har Fienden forgiæves stræbt at bemægtige sig denne vigtige Fæstning, og man har besluttet, før at sløife den, end atter at overgive den. - J Nærheden af Freyburg er der ankommet 7 friske Keiserlige Batailloner; flere ventes fra Tyrol, foruden 30000 Ungarer og Croater. Fienden forskandser sig meget stærkt imellem Speyer og Germersheim, og agte formodentligen at forblive der, om det lykkes. Hovedqvarteret er i Helligenstern. J Mundenheim have de dræbt een af Øvrighedspersonerne, fordi han ey hurtig nok kunde skaffe Arbeydere. Overhovedet mishandle de Jndvaanerne uden Forskiel, og plyndre hvor de komme frem.
Kiøbenhavns Postrytter, 1794-01-24
Leyden, den 14 Januarii. Den bekiendte Pethion, om hvilken man ey har vidst, hvor han var afblevet, har virkelig været i Schweitz, men fik, saasnart det rygtedes, Ordre til at forføye sig bort igien. Hvor han nu er, veed man ikke.
Kiøbenhavns Postrytter, 1794-01-24
Frankfurt, den 14 Januarii. Fredsrygtet vedvarer, ja man taler endog om en allerede sluttet Vaabenstilstand, og Churfyrsten af Cølln er i denne Anledning reyst herfra til Wien.
Kiøbenhavns Postrytter, 1794-01-24
J Saarbrücken have Franskmændene borttaget Klokkerne af den reformeerte, af den catholske, og af de tre lutherske Kirker. Det besynderligste derved er, at de i de prostentantiske Kirker ellers ey have begaaet den ringeste Udsvævelse, men den catholske er reent udplyndret og saa godt som ruineret. – Fra Worms er Fienden igien fordrevet. Besætningen i Maynz bestaaer af 12000 Mand, og den Cordon, som Preusserne og Sachserne ved den venstre Rhindredde have trukket fra Oppenheim, til Bingen, udgiør 4000 Mand, og bliver Tid efter anden afløst.
Kiøbenhavns Postrytter, 1794-01-24
Mange af vore Jndvaanere, som allerede havde indpakket deres bedste Sager, for at flygte, have nu pakket ud igien, da de nyeste Beretninger ere meget beroeligende. Det franske Nationalskatkammer skal, ved de idelige Plyndringer og Confiscationer i Frankerige selv, allerede være voxet til 4000 Millioner Livres.
Kiøbenhavns Postrytter, 1794-01-24
Berlin, den 18 Januarii. Da Hs. Durchlauchtighed den regierende Hertug af Brunsvig har begiæret, for sin Helbreds Skyld, at fratræde Commanden over Armeen, saa har Hs. Majestæt Kongen overdraget bemeldte Commando til Hs. Excellence Hr. Feldtmarechal von Møllendorf, som om faa Dage tiltræder Reysen til Rhinstrømmen. Ligesaa reyser ogsaa den virkelige geheime Staats og Krigsminister samt Generallieutenant af Cavalleriet, Greve von Schulenburg, efter høyeste Ordre med allerførste til Armeen.
Kiøbenhavns Postrytter, 1794-01-24
Nederelven, den 20 Januarii. Man skriver nu fra Genua: "Vort Senat har der handlet meget viseligen, at det ikke lod sig bevæge til at erklære Frankerige Kriig. Der staae nu 100000 Franskmænd færdige til med første at oversvømme Jtalien, og vi have aldeles intet at frygte af dem.
Kiøbenhavns Postrytter, 1794-01-24
Christiania, den 18 Januarii. Fra Scheen har man her have følgende Beretning: Den 1ste Januarii, Klokken 5 1/2 Eftermiddag, blev her fornummet et Jordskjælv af tvende strax paa hinanden følgende Stød, af hvilke det første dog var det stærkeste. Heftigere er det fornummet paa Gaarden Aakre og Meen, men endnu stærkere paa Sundboe i Tellemarken. Aftenen forhen faaes det adskillige Gange at lyne. Thermometret stod under Frysepuncten. – Fra Skinnefiorden, meldes ligeledes, at man der paa Nytaarsdagen, Klokken imellem 5 og 6 om Eftermiddagen, bemærkede tre til fire strax paa hinanden følgende temmelig stærke Stød af Jordskiælv, hvorved løststaaende Meubler meget kiendeligen bevægede sig, og Bielkerne i nogle Huse bragede meer eller mindre, som Husenes egen Grundvold var fastere eller svagere til. Man vil ogsaa Natten derpaa, omtrent ved 1 Slet, have fornummet ligedanne Jordrystelser.
Kiøbenhavns Postrytter, 1794-01-24
Kiøbenhavn, den 24 Januarii. Mandagen den 27 Januarii bliver intet Apartement ved Hoffet.
Kiøbenhavns Postrytter, 1794-01-24
Onsdagen den 29 Januarii bliver Cour ved Hoffet, som begynder hos Hs. Majestæt Kongen Kl. 12 Slet. For Ridderne af Elephanten er den Dag Ordensdag, og Damerne klæde sig i Robe de Cour; til Aften Kl. 6 1/2 Slet Apartement i Riddersalen, og derefter det Kongelige Bundterads Taffel i Apartementsalen.
Kiøbenhavns Postrytter, 1794-01-24
Fredagen den 31 Januarii Kl. 7 Slet om Aftenen bliver Ballare en Domino i Riddersalen for alle 9 Classer, hvortil billetterne blive udleverede i den saa kaldede Procuratorstue paa Slottet Torsdag Formiddag den 30 Januarii, fra Kl. 8 til 12 Slet, og Eftermiddagen fra 2 til 8 Slet. Til Hoffet, Søe- og Land-Etaterne og øvrige Departements bliver til enhver af de respective Herrer Chefer et vist Antal billetter tilsendte, og ombedet at lade enhvers Navn paategne, som de overlades til. Jngen ombytter eller til andre uberettigede Personer overlader sin Billet, ligesom og enhver ved Indgangen til Riddersalen, foreviser og afleverer samme til de derværende Kongel. Laquier, som igien til de Udgaaende, som agte sig ind igien til Ballet, meddeler Passere billetter, saa bliver og til Vedkommendes Efterretning herved bekiendtgjort, at Børn bliver ingen Entree Billet givet, og kan altsaa ey heller vente at blive indladte.
Kiøbenhavns Postrytter, 1794-01-24
Den 18 December f. A. er Consumtions Controlleuren i Rødbye, Michael Muth, udnævnt til Told- og Consumtions-Jnspecteur sammesteds, og Toldcontrolleuren i Rødbye, Valerius Grønnegaard, til Told og Consumtions=Casserer derpaa Stedet.
Kiøbenhavns Postrytter, 1794-01-24
J Tallotteriets 517 Trækning i Wandsbeck, den 21de Januarii, udkom følgende Nummere. Göttinger franske og tydske Futteral-Calendere, samt Musen-Calendere for Aaret 1794, hvori findes et Kobberstykke for hver Maaned, tilligemed den nu brugelige Fruentimmer= og Mandfolke=Klædedragt, kan tilkiøbs bekommes i det Kongelige Bogtrykkerie, i Pergament med Futteral 4 Mk. 4 Sk. og i Taft med skildret Tegning 1 Rdlr. 1 Mk. Saa og smaae Altonaiske Calendere med illuminerte, røde, blaae og sorte Kobbere.